3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

บริษัท มติชน จำกัด (มหาชน) ประกอบธุรกิจหนังสือพิมพ์
โดยมีผลิตภัณฑ์หลักเป็นหนังสือพิมพ์และนิตยสาร ซึ่งสามารถแยกออกเป็นประเภทได้ดังนี้

1. หนังสือพิมพ์

หนังสือพิมพ์มติชนรายวัน :
เป็นหนังสือพิมพ์คุณภาพที่เน้นการรายงานข่าวแบบวิเคราะห์เจาะลึกด้านการเมือง เศรษฐกิจ สังคม
รวมทั้งกระแสทรรศน์ คุณภาพชีวิต กระบวนการยุติธรรม กีฬา สตรี และคนรุ่นใหม่
มุ่งให้ข่าวสารความรู้ ทิศทางในการกำหนดนโยบายรัฐและปรากฏการณ์ของสังคม
เป็นหนังสือพิมพ์ที่เน้นในเชิงเนื้อหาเป็นหลัก จัดเป็นหนังสือในกลุ่ม Hard News
ตอบสนองกลุ่มผู้อ่านที่มีความรู้
ดังนั้นข่าวสารของมติชนจึงให้ความสำคัญกับความน่าเชื่อถือถูกต้องเป็นกลาง
และเป็นข่าวที่ส่งผลกระทบต่อผลประโยชน์ของประชาชนส่วนใหญ่ รายงานข่าวด้วยความรอบรู้
รอบด้าน มีความลุ่มลึก มีเนื้อหาในเชิงสร้างสรรค์หรือบันเทิงที่ให้สุนทรียะกับคนอ่าน

บริษัทฯ เริ่มจัดพิมพ์และจำหน่ายหนังสือพิมพ์มติชนรายวัน ตั้งแต่ พ.ศ.2521 ยอดจำหน่ายเฉลี่ย
500,000 ฉบับต่อวัน ตลอดระยะเวลาที่ผ่านมา หนังสือพิมพ์มติชนมีการปรับปรุงทั้งรูปแบบ
และเนื้อหา เพื่อตอบสนองความต้องการของผู้อ่าน ผลจากการทำงานที่ทุ่มเท
ทำให้หนังสือพิมพ์มติชนรายวันได้รับรางวัลเกียรติยศมากมาย
รวมทั้งรางวัลชนะเลิศข่าวยอดเยี่ยมจากมูลนิธิอิศรา อมันตกุล ซึ่งเป็นการยืนยันได้ดีถึงความเป็น
“หนังสือพิมพ์คุณภาพ เพื่อคุณภาพของประเทศ”

หนังสือพิมพ์ ข่าวสด :
เป็นหนังสือพิมพ์ที่มีเนื้อหาข่าวสารครอบคลุมกลุ่มผู้อ่านในระดับมวลชนอย่างกว้างขวางรายงานข่าวและปรากฏการณ์ที่สำคัญในสังคมอย่างครบถ้วนรอบด้าน
เน้นการนำเสนอเรื่องราวที่มีผลกระทบต่อชีวิตความเป็นอยู่ของผู้คนทั่วไป
ไม่ว่าจะเป็นข่าวอาชญากรรม ข่าวสังคม เศรษฐกิจ การเมือง สิ่งแวดล้อม การศึกษา ราชภัฎ
วัฒนธรรม เกษตร ท่องเที่ยว สตรี เยาวชน การตลาด ต่างประเทศ บันเทิง กีฬา พระเครื่อง
รวมทั้งบทความและบทวิเคราะห์ ตลอดจนบทละครโทรทัศน์ที่กำลังได้รับความนิยม
เป็นที่ยอมรับจากผู้อ่านเป็นอย่างสูงในการเสนอข่าว “ครบทุกรส สดทุกเรื่อง”
ทำให้หนังสือพิมพ์ข่าวสดได้รับความยอมรับเชื่อถือจากมวลชนจำนวนมหาศาลอย่างรวดเร็ว
จนกลายเป็นหนังสือพิมพ์รายวันแนวข่าวชาวบ้านที่มียอดขายเป็นลำดับ 3 ของประเทศ บริษัท ข่าวสด
จำกัด เริ่มจัดพิมพ์และจำหน่ายหนังสือพิมพ์ข่าวสด ตั้งแต่ พ.ศ. 2534 ยอดจำหน่ายเฉลี่ย 500,000
ฉบับต่อวัน ด้วยทีมงานบริหาร และกองบรรณาธิการที่มีความเชี่ยวชาญ และประสบการณ์สูง
เสนอข่าวฉับไว เจาะลึก และเกาะติดสถานการณ์อย่างตรงไปตรงมา
รางวัลข่าวยอดเยี่ยมจากมูลนิธิอิศรา อมันตกุล
และประกาศนียบัตรเกียรติคุณที่ได้รับจากองค์กรและสถาบันต่างๆ
ย่อมเป็นสิ่งบ่งบอกถึงคุณภาพของหนังสือพิมพ์ ข่าวสดเป็นอย่างดี

หนังสือพิมพ์ประชาชาติธุรกิจ : เป็นหนังสือพิมพ์ธุรกิจ – เศรษฐกิจ ราย 3 วัน
ฉบับแรกในประเทศไทย ได้รับความนิยมเชื่อถืออย่างกว้างขวางในหมู่นักธุรกิจ นักลงทุน
เจ้าของกิจการและผู้บริหารระดับสูงทั้งภาครัฐและเอกชน ประชาชาติธุรกิจนำเสนอข่าวสารข้อมูล
บทความ และบทวิเคราะห์ทางธุรกิจที่รวดเร็ว ทันต่อเหตุการณ์ในทุกด้าน อาทิเช่น ข่าวการเมือง
การค้า การลงทุน ต่างประเทศ การเงิน การตลาด เศรษฐกิจภูมิภาค ไอซีที อสังหาริมทรัพย์
สังคม ท่องเที่ยว บริการ รถยนต์ ซีเอสอาร์ เฮชอาร์ ดีไลฟ์ กีฬา ฯลฯ
วางจำหน่ายทุกวันจันทร์และวันพฤหัสบดี บริษัทฯ เริ่มจัดพิมพ์และจำหน่ายหนังสือพิมพ์ประชาชาติธุรกิจ
ตั้งแต่ พ.ศ.2521 ยอดจำหน่ายเฉลี่ย 120,000 ฉบับ ต่อ 3 วัน
ด้วยการเสนอข่าววิเคราะห์ในเชิงข้อมูล ที่สามารถใช้อ้างอิงในการประกอบธุรกิจอย่างกว้างขวาง
เป็นหนังสือพิมพ์ธุรกิจ-เศรษฐกิจฉบับเดียวที่ได้รับรางวัลข่าวยอดเยี่ยม จากมูลนิธิอิศราอมันตกุล ถึง
2 ครั้ง และรางวัลชมเชยยอดเยี่ยมอีกหลายครั้ง

2. นิตยสาร

นิตยสารมติชนสุดสัปดาห์ : เป็นหนังสือพิมพ์วิเคราะห์ข่าวรายสัปดาห์ ที่ครบครันด้วยสาระ ข่าวสาร
วิเคราะห์เจาะลึกประเด็นร้อนในรอบสัปดาห์ ทั้งเหตุการณ์ด้านการเมือง สังคม เศรษฐกิจ
ต่างประเทศ และอื่นๆ พร้อมด้วยบทความจากนักคิด นักเขียนที่เลื่องชื่อ เรื่องสั้น เรื่องยาว บันเทิง
กีฬา เกร็ดสาระที่น่าสนใจ เลือกสรรมาให้อ่านกันอย่างรื่นรมย์ทั้งครอบครัว
นอกจากนี้ยังเป็นนิตยสารวิเคราะห์ข่าวรายสัปดาห์ที่ดำรงอยู่อย่างมั่นคง
เป็นที่เชื่อถือในหมู่ผู้อ่านมานานกว่า 30 ปี มียอดจำหน่ายมากที่สุด
และได้รับความนิยมสูงสุดในปัจจุบัน บริษัทฯ เริ่มจัดพิมพ์และจำหน่ายมติชนสุดสัปดาห์ตั้งแต่ปี พ.ศ.
2523 โดยมียอดจำหน่ายในปัจจุบันประมาณ 250,000 ฉบับต่อสัปดาห์

นิตยสารศิลปวัฒนธรรม : เป็นนิตยสารรายเดือน
วางจำหน่ายทุกต้นเดือนโดยมีเนื้อหาสาระแห่งการเรียนรู้ศิลปวัฒนธรรมอย่างเปิดใจ
เป็นแนวทางให้ปัญญาชนได้ศึกษาประวัติศาสตร์แบบเข้าถึงความจริง อิงข้อมูลหลักฐานใหม่ๆ
โดยไม่ยึดติดแต่เฉพาะตำรา เพื่อให้ผู้อ่านสนุกับการร่วมขุดค้นเรื่องราวที่ซ่อนเร้นในประวัติศาสตร์
เป็นเสมือนเวทีให้นักวิชาการและนักคิดนักเขียน ได้ร่วมถกเถียงอย่างสร้างสรรค์
ก่อให้เกิดแง่คิดมุมมองใหม่ให้ผู้อ่านได้รู้ซึ้งถึงคุณค่าของอดีต เข้าใจสังคมปัจจุบัน
และต่อยอดความรู้สู่อนาคต พรั่งพร้อมเรื่องราวต่างๆที่น่าสนใจ เพื่อรสนิยมแห่งยุคสมัย
บริษัทเริ่มจัดพิมพ์และจำหน่ายนิตยสารศิลปวัฒนธรรมตั้งแต่ปี พ.ศ. 2523
ซึ่งมียอดจำหน่ายในปัจจุบันประมาณ 50,000 ฉบับต่อเดือน

นิตยสารเทคโนโลยีชาวบ้าน : เป็นนิตยสารรายปักษ์ วางตลาดทุกวันที่ 1 และ 15 ของเดือน
นำเสนอเนื้อหาสาระที่เกี่ยวข้องกับอาชีพหลักของคนไทย โดยเฉพาะอย่างยิ่ง การเกษตร ปศุสัตว์
ประมง หัตถกรรม และอาชีพเสริมที่เป็นผลเกี่ยวเนื่องมาจากภูมิปัญญาชาวบ้าน
ถ่ายทอดเรื่องราวเพื่อให้ความรู้ ความเข้าใจในด้านเทคโนโลยีการเพิ่มผลผลิต การหาตลาด
และอื่นๆ อีกมากมาย โดยใช้ภาษาชาวบ้านที่เข้าใจง่าย และสามารถนำไปปฏิบัติได้จริง
ทั้งนี้นิตยสารเทคโนโลยีชาวบ้าน
ได้รับความเชื่อถืออย่างกว้างขวางจากองค์กรและหน่วยงานราชการ
รวมทั้งสถาบันด้านการเกษตรในระดับประเทศ สั่งซื้อเพื่อนำไปเผยแพร่ความรู้สู่คนในท้องถิ่น
ปัจจุบันมียอดจำหน่ายสูงที่สุดในกลุ่มนิตยสารเดียวกัน
บริษัทเริ่มพิมพ์และจำหน่ายนิตยสารเทคโนโลยีชาวบ้านตั้งแต่ ปี พ.ศ. 2531 มียอดจำหน่ายประมาณ
120,000 ฉบับต่อปักษ์

นิตยสารเส้นทางเศรษฐี : เป็นนิตยสารรายปักษ์ สำหรับผู้ที่รักอาชีพอิสระวางตลาดทุกวันที่ 1 และ
15 ของเดือน มีเนื้อหาสาระเกี่ยวกับเส้นทางทำเงินจากอาชีพต่างๆ อย่างหลากหลาย
มุ่งเน้นอาชีพที่น่าสนใจและลงทุนไม่สูงนัก รวมทั้งอาชีพในแวดวงธุรกิจขนาดย่อม (SMEs)
ถ่ายทอดเรื่องราวโดยนักการตลาด ผู้ที่คร่ำหวอดในวงการ และผู้มีประสบการณ์ตรงในอาชีพนั้นๆ
เผยกลเม็ดเคล็ดลับด้านเทคนิคการผลิต กลยุทธ์ทางการตลาดเพื่อสร้างผลกำไรที่ยั่งยืน
เป็นหนทางสู่อาชีพหลักที่มั่นคง หรือเป็นอาชีพเสริมช่วยเพิ่มรายได้ให้กับครอบครัว
พิสูจน์แล้วถึงเนื้อหาสาระที่สามารถนำไปปฏิบัติได้จริง ช่วยจุดประกายความคิด สามารถสร้าง
“เศรษฐีใหม่” ขึ้นมาแล้วหลายราย
จึงได้รับความนิยมจากผู้อ่านที่กำลังแสวงหาอาชีพอิสระอย่างกว้างขวาง
บริษัทเริ่มพิมพ์และจำหน่ายนิตยสารเส้นทางเศรษฐี ตั้งแต่เดือนเมษายน พ.ศ. 2538
ปัจจุบันมียอดจำหน่ายประมาณ 120,000 ฉบับต่อปักษ์

หนังสือพ็อกเก็ตบุ๊ก : เป็นหนังสือซึ่งจัดพิมพ์โดยเฉลี่ยเดือนละ 20 เรื่อง เป็นการพิมพ์ซ้ำ 10 - 15
เรื่อง ครอบคลุมทั้งด้านวรรณกรรม ธุรกิจ ศิลปวัฒนธรรม ศาสนา บุคคล และวิชาการ
เพื่อสนองตอบความต้องการของผู้อ่านทั่วไป การผลิตจะเน้นคุณภาพและสถานการณ์ในขณะนั้น ๆ
เพื่อตอบสนองกับความต้องการของลูกค้าเฉพาะกลุ่ม

นอกจากนี้ที่ผ่านมาบริษัท มติชน จำกัด (มหาชน) ดำเนินกิจการรับจ้างพิมพ์หนังสือให้แก่บริษัทข่าวสด
จำกัด ซึ่งในปัจจุบันเป็นบริษัทย่อยที่มีอัตราการเติบโตในตัวเลขยอดจำหน่าย (Circulation)
สูงสุด
โดยจัดพิมพ์หนังสือพิมพ์รายวันข่าวสดตลอดจนหนังสือเฉพาะกิจซึ่งจัดทำขึ้นในกรณีที่มีเหตุการณ์สำคัญๆ
เกิดขึ้น

เว็บไซต์มติชนออนไลน์

ในยุคที่ระบบการติดต่อสื่อสารทางอินเตอร์เน็ตมีบทบาทในชีวิตประจำวันของผู้คนมากยิ่งขึ้นเรื่อยๆ
ผู้บริโภคจึงต้องการเสพข้อมูลข่าวสารที่รวดเร็ว รอบด้าน และเชื่อถือได้เว็บไซต์ “มติชนออนไลน์”
จึงถือกำเนิดขึ้นเพื่อตอบสนองต่อความต้องการดังกล่าวของผู้บริโภค ผ่านการนำเสนอข่าวการเมือง
เศรษฐกิจ คุณภาพสังคม กระบวนการยุติธรรม การศึกษา กีฬา บันเทิง ศิลปวัฒนธรรม ไลฟ์สไตล์
เทคโนโลยี ต่างประเทศ ฯลฯ ตลอดจนการจับกระแสประเด็นร้อนแรงต่างๆ
ในเครือข่ายสังคมออนไลน์ หรือ โซเชียลมีเดีย มาถ่ายทอด

ขณะเดียวกัน นักคิด นักเขียน ปัญญาชนรุ่นใหม่ หลายราย ก็ได้ส่งงานเขียนมาเผยแพร่ในเว็บไซต์
ด้วยความเชื่อมั่นในบทบาทการเป็น “เวทีทางความคิดอันหลากหลาย” ของ “มติชนออนไลน์”

นอกจากนี้ กองบรรณาธิการ “มติชนออนไลน์”
ยังได้ขยายขอบเขตของงานไปสู่การผลิตรายงานข่าวในรูปแบบภาพเคลื่อนไหว เพื่อรองรับกับงาน
“ทีวีอินเตอร์เน็ต” ในอนาคตปัจจุบัน ผู้บริโภคสามารถติดตามข่าวสารของเว็บไซต์ “มติชนออนไลน์”
ได้ในคอมพิวเตอร์และโทรศัพท์มือถือสมาร์ทโฟนทุกรูปแบบ จากผลการสำรวจ “มติชนออนไลน์”
ได้รับนิยมจากผู้อ่านอย่างกว้างขวางทุกระดับ ตั้งแต่ปัญญาชน ผู้กำหนดนโยบาย ผู้บริหาร
พนักงานบริษัท ข้าราชการ และนักศึกษาประชาชนทั่วไป

ด้วยสถานะเช่นนี้ “มติชนออนไลน์” จึงเป็นเว็บไซต์ข่าวออนไลน์ระดับแนวหน้าของประเทศ
ซึ่งได้รับความเชื่อถือในเรื่องการนำเสนอข่าวสารอย่างมีประสิทธิภาพและประสิทธิผล
โดยมีจำนวนผู้อ่านประมาณ 1,500,000 คน/เดือน และมีจำนวนหน้าที่ถูกเปิดราว 15,000,000
หน้า/เดือน

มติชนทีวี

ด้วยประสบการณ์การทำข่าวกว่า 35 ปี ทำให้ “มติชนทีวี”
มีความเป็นข่าวทีวีที่แตกต่างจากข่าวทีวีทั่วไปโดย “มติชนทีวี” จับมือกับ “เวิร์คพอยท์ ทีวี”
ผลิตรายการข่าวคุณภาพที่หลากหลาย

“มติชนทีวี” รายงานข่าวทันโลกทันสถานการณ์ พร้อมบทวิเคราะห์ ผ่าน “เวิร์คพอยท์ ทีวี”ตลอดวัน
เริ่มจากมติชนข่าวเที่ยง ที่ได้รับการตอบรับอย่างดีในการเลือกประเด็นข่าวที่น่าสนใจมาเสนอ
ตามด้วยข่าวต้นชั่วโมงจาก 14.00 น.ถึง 17.00 น. ก่อนจะสรุปข่าวเด่นในช่วงมติชนข่าวค่ำ
เวลา 19.00 – 20.00 น. และทุกวันเสาร์-อาทิตย์ เวลา 18.45 – 19.30 น.
พบกับมติชนสุดสัปดาห์ ที่วิเคราะห์เจาะลึกตรงประเด็น ล่าสุดตั้งแต่วันที่ 4 กุมภาพันธ์ 2556
ออกอากาศมติชนข่าวเช้าเวลา 07.00 -08.00 น. หลังจาก “มติชนทีวี”
ออกอากาศผ่านช่องเวิร์คพอยท์ มาได้ระยะหนึ่ง เรตติ้งได้เพิ่มสูงขึ้นอย่างต่อเนื่อง
เพราะคุณภาพของข่าวที่น่าเชื่อถือและรอบด้าน และสำคัญที่สุดคือ โฆษณาทุกช่วงข่าวของ “มติชนทีวี”
จะผ่านสายตาสมาชิกได้สูงสุดกว่า 18 ล้านคนทั่วประเทศ

สามารถรับชม “มติชนทีวี” ได้ที่ช่อง Work Point TV ตามช่องทางดังนี้

- ทาง PSI ได้ที่ ช่อง 7

- ทาง GMMZ ได้ที่ช่อง 71

- ทาง DTV ได้ที่ ช่อง 55

- ทาง TRUE VISION ช่องปกติ ได้ที่ช่อง 66

- ทาง TRUE VISION ช่อง HD ได้ที่ช่อง 89

- ทางเคเบิลท้องถิ่นทั่วประเทศ

- ลักษณะลูกค้า

ลักษณะของลูกค้าหนังสือพิมพ์ในเครือ เป็นผู้มีการศึกษา พนักงานบริษัท ข้าราชการ
กระทรวงทบวงกรมต่างๆ ซึ่งมีสำนักงานตัวแทนอยู่ในต่างจังหวัด
ตลอดจนบุคคลทั่วไปที่สนใจข้อมูลข่าวสารที่เที่ยงตรง เชื่อถือได้

ตารางแสดงกลุ่มผู้อ่านจำแนกตามประเภทสิ่งตีพิมพ์

+------------------------+------+-------------------------------------+
| ประเภทสิ่งตีพิมพ์           | ลักษณ |                                     |
|                        | ะกลุ่ม |                                     |
|                        | ผู้อ่าน |                                     |
+------------------------+------+-------------------------------------+
| หนังสือพิมพ์มติชน           | อาชีพ |  ผู้บริหารระดับสูง วิศวกร แพทย์ 17 %       |
|                        |      |                                     |
|                        | เพศ  |  เจ้าของกิจการส่วนตัว 25 %              |
|                        |      |                                     |
|                        | การ  | หัวหน้างาน พนักงานบริษัท 14 %            |
|                        | ศึกษา |                                     |
|                        |      | พนักงานระดับปฏิบัติงาน 23 %              |
|                        |      |                                     |
|                        |      | นักเรียน / นักศึกษา 15 %                |
|                        |      |                                     |
|                        |      | อื่นๆ (แม่บ้าน ,เกษียณ) 6 %              |
|                        |      |                                     |
|                        |      | ชาย 55 % , หญิง 45 %                 |
|                        |      |                                     |
|                        |      | ปริญญาตรี หรือ สูงกว่า 60 %              |
+------------------------+------+-------------------------------------+
| หนังสือพิมพ์ข่าวสด          | อาชีพ |  ผู้บริหารระดับสูง วิศวกร แพทย์ 10 %       |
|                        |      |                                     |
|                        | เพศ  |  เจ้าของกิจการส่วนตัว 25 %              |
|                        |      |                                     |
|                        | การ  | หัวหน้างาน พนักงานบริษัท 22 %            |
|                        | ศึกษา |                                     |
|                        |      | พนักงานระดับปฏิบัติงาน 25 %              |
|                        |      |                                     |
|                        |      | นักเรียน / นักศึกษา 10 %                |
|                        |      |                                     |
|                        |      | อื่นๆ (แม่บ้าน ,เกษียณ) 8 %              |
|                        |      |                                     |
|                        |      | ชาย 59 % , หญิง 41 %                 |
|                        |      |                                     |
|                        |      | ปริญญาตรี หรือ สูงกว่า 48 %              |
+------------------------+------+-------------------------------------+
| หนังสือพิมพ์ประชาชาติธุรกิจ   | อาชีพ |  ผู้บริหารระดับสูง วิศวกร แพทย์ 26 %       |
|                        |      |                                     |
|                        | เพศ  |  เจ้าของกิจการส่วนตัว 35 %              |
|                        |      |                                     |
|                        | การ  | หัวหน้างาน พนักงานบริษัท 15 %            |
|                        | ศึกษา |                                     |
|                        |      | พนักงานระดับปฏิบัติงาน 11 %              |
|                        |      |                                     |
|                        |      | นักเรียน / นักศึกษา 10 %                |
|                        |      |                                     |
|                        |      | อื่นๆ (แม่บ้าน ,เกษียณ) 3 %              |
|                        |      |                                     |
|                        |      | ชาย 55 % , หญิง 45 %                 |
|                        |      |                                     |
|                        |      | ปริญญาตรี หรือ สูงกว่า 59 %              |
+------------------------+------+-------------------------------------+
| หนังสือพิมพ์มติชนสุดสัปดาห์    | อาชีพ |  ผู้บริหารระดับสูง วิศวกร แพทย์ 26 %       |
|                        |      |                                     |
|                        | เพศ  |  เจ้าของกิจการส่วนตัว 40 %              |
|                        |      |                                     |
|                        |      | หัวหน้างาน พนักงานบริษัท 8 %             |
|                        |      |                                     |
|                        |      | พนักงานระดับปฏิบัติงาน 10 %              |
|                        |      |                                     |
|                        |      | นักเรียน / นักศึกษา 6 %                 |
|                        |      |                                     |
|                        |      | อื่นๆ (แม่บ้าน ,เกษียณ) 10 %             |
|                        |      |                                     |
|                        |      | ชาย 55 % , หญิง 45%                  |
+------------------------+------+-------------------------------------+
| นิตยสารศิลปวัฒนธรรม       | อาชีพ |  ผู้บริหารระดับสูง วิศวกร แพทย์ 22 %       |
|                        |      |                                     |
|                        | เพศ  |  เจ้าของกิจการส่วนตัว 20 %              |
|                        |      |                                     |
|                        |      | หัวหน้างาน พนักงานบริษัท 14 %            |
|                        |      |                                     |
|                        |      | พนักงานระดับปฏิบัติงาน 10 %              |
|                        |      |                                     |
|                        |      | นักเรียน / นักศึกษา 28 %                |
|                        |      |                                     |
|                        |      | อื่นๆ (แม่บ้าน ,เกษียณ) 6 %              |
|                        |      |                                     |
|                        |      | ชาย 60 % , หญิง 40 %                 |
+------------------------+------+-------------------------------------+
| นิตยสารเทคโนโลยีชาวบ้าน   | อาชีพ |  ผู้บริหารระดับสูง วิศวกร แพทย์ 6 %        |
|                        |      |                                     |
|                        | เพศ  |  เจ้าของกิจการส่วนตัว 7 %               |
|                        |      |                                     |
|                        |      | หัวหน้างาน พนักงานบริษัท 20 %            |
|                        |      |                                     |
|                        |      | พนักงานระดับปฏิบัติงาน 55 %              |
|                        |      |                                     |
|                        |      | นักเรียน / นักศึกษา 2 %                 |
|                        |      |                                     |
|                        |      | อื่นๆ (แม่บ้าน ,เกษียณ) 10 %             |
|                        |      |                                     |
|                        |      | ชาย 70 % ,หญิง 30 %                  |
+------------------------+------+-------------------------------------+
| นิตยสารเส้นทางเศรษฐี      | อาชีพ | ผู้บริหารระดับสูง วิศวกร แพทย์ 25 %        |
|                        |      |                                     |
|                        | เพศ  |  เจ้าของกิจการส่วนตัว 30 %              |
|                        |      |                                     |
|                        |      | หัวหน้างาน พนักงานบริษัท 20 %            |
|                        |      |                                     |
|                        |      | พนักงานระดับปฏิบัติงาน 10 %              |
|                        |      |                                     |
|                        |      | นักเรียน / นักศึกษา 10 %                |
|                        |      |                                     |
|                        |      | อื่นๆ (แม่บ้าน ,เกษียณ) 5 %              |
|                        |      |                                     |
|                        |      | ชาย 40 % , หญิง 60 %                 |
+------------------------+------+-------------------------------------+

แหล่งที่มา MEDIA INDEX : NIELSEN MEDIA RESEARCH

ตารางสรุปสิ่งตีพิมพ์ภายใต้บริษัท มติชน จำกัด (มหาชน)

+---------------+----------------+---------+------+-------------------+
| ชื่อ            | ประเภท         | ปีพ.ศ.   |  ร   | ย                 |
|               |                | ที่เริ่มพิมพ์ | าคา  | อดจำหน่ายก่อนหักรับคืน |
|               |                |         |      |                   |
|               |                |         | (    | (Claimed          |
|               |                |         | บาท) | Circulation)      |
|               |                |         | (    |                   |
|               |                |         | บาท) |                   |
+---------------+----------------+---------+------+-------------------+
| - มติชนรายวัน   | หนังสือพิมพ์รายวัน  | 2521    | 10   | 500,000           |
|               |                |         |      |                   |
| - ข่าวสด       | หนังสือพิมพ์รายวัน  | 2534    | 10   | 500,000           |
|               |                |         |      |                   |
| -             | หน             | 2520    | 25   | 120,000           |
| ประชาชาติธุรกิจ  | ังสือพิมพ์ราย 3 วัน |         |      |                   |
|               |                | 2523    | 40   | 250,000           |
| - มติชนสุดสัปดาห์ | นิตยสารรายสัปดาห์ |         |      |                   |
|               |                | 2531    | 40   | 120,000           |
| -             | นิตยสารรายปักษ์   |         |      |                   |
| เ             |                | 2538    | 40   | 120,000           |
| ทคโนโลยีชาวบ้าน | นิตยสารรายปักษ์   |         |      |                   |
|               |                | 2523    | 120  | 50,000            |
| - เส้นทางเศรษฐี | นิตยสารรายเดือน  |         |      |                   |
|               |                |         |      |                   |
| - ศิลปวัฒนธรรม  |                |         |      |                   |
+---------------+----------------+---------+------+-------------------+

3.2 ภาวะอุตสาหกรรมและการแข่งขัน

1.ลักษณะโดยทั่วไปของอุตสาหกรรม

ธุรกิจสิ่งตีพิมพ์

อุตสาหกรรมสิ่งตีพิมพ์สามารถจำแนกออกตามลักษณะได้ดังนี้

1. สิ่งพิมพ์ประเภทหนังสือ ได้แก่ หนังสือพิมพ์ นิตยสารตลอดจนหนังสือเล่มเฉพาะกิจ ตำรา
แบบเรียน และหนังสือทั่วไป

2.สิ่งพิมพ์ประเภทที่ใช้ในการโฆษณาจะใช้สำหรับดำเนินธุรกิจหรือส่งเสริมการขายการประชาสัมพันธ์
เช่น โบร์ชัวร์ แคตตาล็อกสินค้าต่าง ๆ

  3.สิ่งพิมพ์มีค่า ได้แก่ ใบหุ้น พันธบัตร ตั๋วเงิน ฯลฯ

  4.สิ่งพิมพ์ทั่วไป ได้แก่ ปฏิทิน บัตรอวยพร นามบัตร การ์ดต่างๆ ฯลฯ

 ในอุตสาหกรรมสิ่งพิมพ์โดยเฉพาะผู้ประกอบการสิ่งพิมพ์ประเภทหนังสือพิมพ์นั้นมีรายได้ 2 ทางคือ ได้จากการขายเนื้อที่โฆษณาในหนังสือพิมพ์หรือนิตยสาร และได้จากการจำหน่ายหนังสือ การมีรายได้จากการขายเนื้อที่โฆษณานี้ ทำให้การตั้งราคาขายหนังสือสามารถกำหนดไว้ในระดับต่ำเพื่อจูงใจและส่งเสริมการอ่านให้แพร่หลาย ซึ่งนับเป็นธุรกิจที่เอื้อประโยชน์และสอดคล้องกับการพัฒนาประเทศ หนังสือพิมพ์จึงเป็นที่นิยมของผู้บริโภคอย่างกว้างขวาง ด้วยเหตุนี้หนังสือพิมพ์จึงเป็นเป้าหมายหนึ่งที่สำคัญซึ่งธุรกิจต่างๆ ใช้เป็นพื้นที่สำหรับโฆษณาสินค้าและประชาสัมพันธ์ให้ผู้บริโภคได้ทราบถึงคุณประโยชน์ของสินค้า เนื่องจากเป็นสื่อที่เข้าถึงกลุ่มผู้บริโภคเป้าหมายได้อย่างแม่นยำและอยู่ได้นานกว่าสื่อประเภทอื่นๆ

ลักษณะอีกประการของสื่อสิ่งพิมพ์ประเภทหนังสือพิมพ์ก็คือมีรูปแบบและเนื้อหาหลากหลายครอบคลุมกลุ่มผู้อ่านเป้าหมายค่อนข้างกว้าง
ดังจะเห็นได้จากการจัดแบ่งพื้นที่สำหรับเนื้อหาต่างๆ เช่น ข่าวทั่วไปในประเทศ, ข่าวการเมือง,
ข่าวเศรษฐกิจ, ข่าวสังคม, ข่าวเกษตร, ข่าวกีฬา , ข่าวบันเทิง, ข่าวต่างประเทศ ,
ข่าวการศึกษา , ข่าวสารคดี และวิทยาการ ฯลฯ
เหล่านี้เป็นลักษณะเด่นที่จะทำให้เข้าของผลิตภัณฑ์และบริการต่างๆ
สามารถเลือกพื้นที่เพื่อลงโฆษณาสินค้าได้ตรงตามกลุ่มลูกค้าเป้าหมาย

2.ภาวะการแข่งขัน

หนังสือพิมพ์

อุตสาหกรรมสิ่งพิมพ์ประเภทหนังสือพิมพ์ในประเทศไทย สามารถแบ่งเป็นประเภท ได้กว้าง ๆ 3
ประเภท

1. หนังสือพิมพ์รายวันฉบับภาษาไทย

2. หนังสือพิมพ์รายวันฉบับภาษาอังกฤษ และ

3. หนังสือพิมพ์ธุรกิจ

หนังสือพิมพ์รายวันฉบับภาษาไทย มีมูลค่าตลาดรวมสูงมาก
มีอัตราการเจริญเติบโตแม้ในภาวะที่เศรษฐกิจซบเซาหรือชะลอตัว
จึงเป็นธุรกิจที่มีผู้ประกอบการเป็นจำนวนมาก เช่น หนังสือพิมพ์ไทยรัฐ เดลินิวส์ ข่าวสด มติชน
ไทยโพสต์ สยามรัฐ สยามกีฬา กรุงเทพธุรกิจ ผู้จัดการและอื่นๆ
แต่ด้วยเหตุที่เป็นธุรกิจซึ่งต้องลงทุนสูงทั้งในด้านเครื่องจักร เครื่องมืออุปกรณ์และบุคลากร
จึงทำให้การเข้าสู่ธุรกิจนี้ค่อนข้างมีอุปสรรค
หนังสือพิมพ์เก่าแก่ที่มีความพร้อมทางด้านกำลังทรัพยากรและประสบการณ์มากกว่าจึงสามารถปรับปรุงพัฒนาคุณภาพผลิตภัณฑ์ทั้งรูปแบบและเนื้อหา
ตลอดจนประสิทธิภาพในการควบคุมการผลิตและการจัดจำหน่ายให้สามารถอยู่ในจุดที่ได้เปรียบ
จึงสามารถยึดครองส่วนแบ่งตลาดส่วนใหญ่เอาไว้ได้ อาทิ หนังสือพิมพ์ไทยรัฐ เดลินิวส์ ข่าวสด
มติชน คมชัดลึก ไทยโพสต์ และ สยามกีฬา ดังนั้น แม้ในภาวะเศรษฐกิจชะลอตัว
ผู้นำตลาดรายใหญ่ดังกล่าวจึงไม่ค่อยได้รับผลกระทบทั้งจากรายได้จากการโฆษณาและการจำหน่ายหนังสือพิมพ์
กรณีดังกล่าวยิ่งทำให้ความสามารถในการแข่งขันของผู้ผลิตรายเดิมยังคงเข้มแข็ง

สำหรับหนังสือพิมพ์รายวันฉบับภาษาอังกฤษเป็นตลาดที่ค่อนข้างจำกัดเฉพาะกลุ่มผู้อ่านภาษาอังกฤษ
ยอดจำหน่ายส่วนใหญ่ร้อยละ 90 อยู่ในเขตกรุงเทพมหานคร จึงมีการเติบโตจำกัด
ซึ่งผู้มีบทบาทสำคัญในตลาดส่วนนี้ ได้แก่ หนังสือพิมพ์บางกอกโพสต์ และ เดอะเนชั่น
การแข่งขันจึงมีระหว่าง 2 รายนี้เท่านั้น

ทางด้านหนังสือพิมพ์ธุรกิจ ได้แก่ หนังสือพิมพ์ธุรกิจราย 3 วัน คือประชาชาติธุรกิจและฐานเศรษฐกิจ
สยามธุรกิจ ส่วนหนังสือพิมพ์ธุรกิจรายสัปดาห์ เช่น ผู้จัดการรายสัปดาห์ และหนังสือพิมพ์ธุรกิจรายวัน
เช่น กรุงเทพธุรกิจ , ผู้จัดการรายวัน , โพสต์ทูเดย์, โลกวันนี้
ตลาดหนังสือพิมพ์กลุ่มนี้เริ่มมีบทบาทมากขึ้นตามการพัฒนาของธุรกิจ
แต่เป้าหมายการจำหน่ายยังคงเป็นเขตเมืองใหญ่ทั่วประเทศ แนวโน้มการเติบโตสูง
เพราะเป็นที่สนใจของกลุ่มนักธุรกิจผู้ประกอบการ พนักงานบริษัท นายธนาคาร นิสิต นักศึกษา
ตลอดจนครู อาจารย์ที่สนใจติดตามข้อมูลข่าวสารเพื่อประกอบการเรียนการสอน

การแข่งขันของหนังสือพิมพ์ประเภทนี้รุนแรงกว่าหนังสือพิมพ์รายวัน
เพราะรายได้จากการโฆษณาสินค้าจูงใจให้ผู้ประกอบการรายใหม่เข้ามาแข่งขัน
โดยทั่วไปรายได้หลักจึงมาจากการขายเนื้อที่โฆษณา

นิตยสาร

นิตยสารที่วางจำหน่ายตามท้องตลาดมีจำนวนมากกว่า 300 ฉบับ
โดยมีนิตยสารผู้หญิงเป็นนิตยสารประเภทที่มีจำนวนสูงสุด
การแข่งขันในกลุ่มนิตยสารไม่จัดอยู่ในขั้นรุนแรงเนื่องจากมีการแบ่งกลุ่มของสิ่งตีพิมพ์ทำให้การแข่งขันไม่เกิดขึ้นโดยตรง
ลูกค้าทั้งทางด้านผู้อ่านและเจ้าของสินค้าหรือบริการที่ต้องการโฆษณาในนิตยสารแต่ละประเภทโดยมากจะแตกต่างกันออกไป
ดังนั้นการแข่งขันจึงเกิดขึ้นภายในกลุ่มสิ่งตีพิมพ์แต่ละกลุ่มซึ่งเน้นไปยังกลุ่มเป้าหมายเดียวกัน

สำหรับนิตยสารมติชนสุดสัปดาห์จัดเป็นนิตยสารรายสัปดาห์ที่มียอดจำหน่ายอันดับหนึ่ง
เมื่อเปรียบเทียบกับนิตยสารในแนวเดียวกัน เช่น สยามรัฐสัปดาห์วิจารณ์ , เนชั่นสุดสัปดาห์ ,
หลักไท อาทิตย์ เป็นต้น นอกจากนี้ การแข่งขันในกลุ่มนิตยสารประเภทเฉพาะเรื่อง เช่น
ศิลปวัฒนธรรม เทคโนโลยีชาวบ้าน หรือเส้นทางเศรษฐี นั้น อาจกล่าวได้ว่าไม่มีคู่แข่ง
อย่างไรก็ตามตลาดผู้อ่านหนังสือประเภทนี้ก็มีอยู่อย่างจำกัดเช่นกัน

3.รายชื่อคู่แข่งที่สำคัญและส่วนแบ่งตลาดโดยประมาณ

+-----------------------------------------+----------------------------+
| ชื่อ                                      | ส่วนแบ่งตลาดโดยประมาณ %      |
|                                         |                            |
|                                         | (ยอดจำหน่าย)                |
+-----------------------------------------+----------------------------+
| หนังสือพิมพ์รายวันภาษาไทย                    |                            |
+-----------------------------------------+----------------------------+
| 1. ไทยรัฐ                                | 48 %                       |
+-----------------------------------------+----------------------------+
| 2. เดลินิวส์                               | 24 %                       |
+-----------------------------------------+----------------------------+
| 3. ข่าวสด                                | 11 %                       |
+-----------------------------------------+----------------------------+
| 4. มติชน                                 | 10 %                       |
+-----------------------------------------+----------------------------+
| 5. คมชัดลึก                               | 6 %                        |
+-----------------------------------------+----------------------------+
| 6. อื่นๆ                                  | 1 %                        |
+-----------------------------------------+----------------------------+
| รวม                                     | 100 %                      |
+-----------------------------------------+----------------------------+
| ชื่อ                                      | ส่วนแบ่งตลาดโดยประมาณ%       |
+-----------------------------------------+----------------------------+
| หนังสือพิมพ์ธุรกิจ รายวัน                      |                            |
+-----------------------------------------+----------------------------+
| 1. ผู้จัดการ                               | 38 %                       |
+-----------------------------------------+----------------------------+
| 2. กรุงเทพธุรกิจ                           | 37 %                       |
+-----------------------------------------+----------------------------+
| 3. Post Today                           | 25 %                       |
+-----------------------------------------+----------------------------+
| รวม                                     | 100 %                      |
+-----------------------------------------+----------------------------+
| หนังสือพิมพ์ธุรกิจ ราย 3 วัน                   | 52 %                       |
|                                         |                            |
| 1. ประชาชาติธุรกิจ                         |                            |
+-----------------------------------------+----------------------------+
| 2. ฐานเศรษฐกิจ                           | 48 %                       |
+-----------------------------------------+----------------------------+
| รวม                                     | 100 %                      |
+-----------------------------------------+----------------------------+

แหล่งที่มา เอเยนต์จัดจำหน่ายหนังสือพิมพ์ทั่วประเทศ

ตลาดและภาวะของการแข่งขัน

-การทำการตลาดในปีที่ผ่านมา เน้นกลุ่มลูกค้าในหน่วยงานภาคเอกชนและองค์กรรัฐเพิ่มขึ้น
โดยจัดโปรโมชั่นพิเศษเพื่อให้ฐานการกระจายสินค้ากว้างขวางยิ่งขึ้น ทำให้ส่วนแบ่งเพิ่มขึ้นเล็กน้อย
ทั้งมติชนรายวันและข่าวสดรายวัน

-สภาพการแข่งขันในอุตสาหกรรมไม่รุนแรง เนื่องจากคู่แข่งขันในตลาดเป็นรายเดิม
มีส่วนแบ่งตลาดที่ค่อนข้างแน่นอน ผันแปรไม่มาก ที่น่าสนใจมีอยู่เพียง 7 ราย มติชนและข่าวสด
อยู่ในอันดับที่ 3

3.3 การผลิต หรือการจัดหาผลิตภัณฑ์เพื่อจำหน่าย

ที่ตั้งของโรงงาน อยู่ที่ เลขที่ 12 ถนนเทศบาลนฤมาล หมู่บ้านประชานิเวศน์ 1 แขวงลาดยาว
เขตจตุจักร กรุงเทพมหานคร 10900

(1) กำลังการผลิตและปริมาณการผลิต

ตารางกำลังการผลิตและปริมาณการผลิต

+-----------------------+------+------+------+----------+------------+
| กำล                   |      |      |      |          |            |
| ังการผลิตและปริมาณการผลิต |      |      |      |          |            |
| หน่วย : 000 ฉบับ/วัน     |      |      |      |          |            |
+-----------------------+------+------+------+----------+------------+
| หนังสือพิมพ์รายวันและราย 3 | 2551 | 2552 | 2553 | 2554     | 2555       |
| วัน                    |      |      |      |          |            |
+-----------------------+------+------+------+----------+------------+
| - กำลังการผลิตเต็มที่      | 600  | 600  | 600  | 600      | 600        |
|                       |      |      |      |          |            |
| มติชนรายวัน/และข่าวสด    | 150  | 150  | 150  | 150      | 150        |
|                       |      |      |      |          |            |
| มติชนสุดสัปดาห์           |      |      |      |          |            |
+-----------------------+------+------+------+----------+------------+
| ประชาชาติธุรกิจ          | <--  |      |      |          |            |
|                       | **พิม |      |      |          |            |
|                       | พ์ที่โร |      |      |          |            |
|                       | งพิมพ |      |      |          |            |
|                       | ์มติชน |      |      |          |            |
|                       | ปากเ |      |      |          |            |
|                       | กร็ด* |      |      |          |            |
|                       | *--> |      |      |          |            |
+-----------------------+------+------+------+----------+------------+
| - ปริมาณการผลิตจริง / วัน | 21   | 18   | 18   | 193.22   | 183.86     |
|                       | 7.72 | 6.13 | 7.75 |          |            |
| มติชนรายวัน/และข่าวสด    |      |      |      | 91.19    | 86.62      |
|                       | 96.0 | 90.0 | 92.0 |          |            |
| มติชนสุดสัปดาห์           |      |      |      |          |            |
+-----------------------+------+------+------+----------+------------+
| ประชาชาติธุรกิจ          | <--  |      |      |          |            |
|                       | **พิม |      |      |          |            |
|                       | พ์ที่โร |      |      |          |            |
|                       | งพิมพ |      |      |          |            |
|                       | ์มติชน |      |      |          |            |
|                       | ปากเ |      |      |          |            |
|                       | กร็ด* |      |      |          |            |
|                       | *--> |      |      |          |            |
+-----------------------+------+------+------+----------+------------+
| - มูลค่าการผลิต          | 4.73 | 5.19 | 3.96 | 4.15     | 4.11       |
| (บาท/ฉบับ)             |      |      |      |          |            |
|                       | 5.09 | 5.35 | 3.95 | 3.95     | 4.01       |
| มติชนรายวัน             |      |      |      |          |            |
|                       | 8.61 | 8.84 | 8.18 | 7.53     | 7.64       |
| ข่าวสด                 |      |      |      |          |            |
|                       | 63   | 60   | 61   | 61       | 58         |
| มติชนสุดสัปดาห์           |      |      |      |          |            |
|                       |      |      |      |          |            |
| - การใช้กำลังการผลิต (%) |      |      |      |          |            |
+-----------------------+------+------+------+----------+------------+

** ปัจจุบัน บริษัท มติชน จำกัด (มหาชน)
มีผลผลิตทางด้านสื่อสิ่งพิมพ์หลากหลายเพื่อสนองความต้องการของผู้บริโภค (ผู้อ่าน) ภายในประเทศ
อันดับหนึ่งเป็นหนังสือพิมพ์รายวันมติชนและข่าวสดซึ่งต้องวางตลาดทุกวัน วันละสองรอบ (เช้า-บ่าย)
จำนวนพิมพ์ที่มากบริษัทจึงใช้แท่นเว็บออฟเซ็ทระบบพิมพ์ต่อเนื่อง (กระดาษม้วน)

+------------------+---------+---------+---------+--------+----------+
| ป                |         |         |         |        |          |
| ริมาณการผลิตนิตยสาร |         |         |         |        |          |
| หน่วย : 000 ฉบับ   |         |         |         |        |          |
+------------------+---------+---------+---------+--------+----------+
|                  | 2551    | 2552    | 2553    | 2554   | 2555     |
+------------------+---------+---------+---------+--------+----------+
| มติชนสุดสัปดาห์ /    | 96.0    | 89.96   | 90.13   | 91.19  | 86.62    |
| สัปดาห์            |         |         |         |        |          |
|                  | 23.38   | 24.99   | 22.78   | 22.52  | 22.67    |
| เทคโนโลยีชาวบ้าน / |         |         |         |        |          |
| ปักษ์              | 30.2    | 30.37   | 27.48   | 11.79  | 11.33    |
|                  |         |         |         |        |          |
| เส้นทางเศรษฐี /    |         |         |         |        |          |
| เดือน             |         |         |         |        |          |
+------------------+---------+---------+---------+--------+----------+
| ศิลปวัฒนธรรม       | <--**   |         |         |        |          |
|                  | พิมพ์ที่โรง |         |         |        |          |
| พ็อกเก็ตบุ๊ค         | พิมพ์มติชน |         |         |        |          |
|                  | ปากเกร  |         |         |        |          |
|                  | ็ด**---> |         |         |        |          |
|                  |         |         |         |        |          |
|                  | <--**   |         |         |        |          |
|                  | พิมพ์ที่โรง |         |         |        |          |
|                  | พิมพ์มติชน |         |         |        |          |
|                  | ปากเกร  |         |         |        |          |
|                  | ็ด**---> |         |         |        |          |
+------------------+---------+---------+---------+--------+----------+

จากกรณีมหาอุทกภัยที่เกิดขึ้นในช่วงปลายปี 2554 แม้ว่าการผลิตหนังสือพิมพ์รายวันและนิตยสาร

ส่วนใหญ่จะไม่ได้รับผลกระทบจากเหตุการณ์ดังกล่าวก็ตาม
แต่เพื่อเพิ่มความเชื่อมั่นในกระบวนการผลิต

ในปี 2555
จึงได้มีการศึกษาและวางแผนงานในส่วนต่างๆเพื่อป้องกันปัญหาอันอาจมีผลกระทบต่อกระบวนการผลิต
(Production Risk Management) โดยเริ่มจากการในส่วนการผลิตของโรงพิมพ์ปากเกร็ด
ถึงแม้ว่าจะได้มีการเตรียมพร้อมป้องกันความเสียหายแล้วในระดับหนึ่งก็ตาม
ยังคงมีความจำเป็นที่จะต้องดำเนินการซ่อมแซมเครื่องพิมพ์และเครื่องจักรต่างๆในการผลิตที่ได้รับความเสียหายจากน้ำท่วมโดยใช้งบประมาณจากเงินชดเชยความเสียหายของบริษัทประกันภัยและมีเครื่องจักรบางส่วนที่จำเป็นจะต้องจำหน่ายออกไป
โดยเฉพาะเครื่องพิมพ์ที่เสียหายจากน้ำท่วม ไม่คุ้มต่อค่าใช้จ่ายในการซ่อมแซมให้กลับมาสู่สภาพเดิม
อย่างไรก็ตาม บริษัทฯได้พิจารณาจัดซื้อเครื่องพิมพ์ใหม่ที่มีประสิทธิภาพสูงและมีกำลังผลิตที่เหมาะสม
สอดคล้องกับสภาพความต้องการในปัจจุบันมาทดแทนยี่ห้อ KBA จากประเทศเยอรมนี
ด้วยงบประมาณค่าใช้จ่ายทั้งสิ้น 475,000.- ยูโร ซึ่งจะติดตั้งแล้วเสร็จภายในไตรมาสที่ 2 ของปี
2556
ในส่วนของอาคารและสิ่งก่อสร้างอื่นๆในบริเวณอันประกอบด้วยโรงพิมพ์ปากเกร็ดและโกดังเก็บกระดาษสำรองนั้น
ได้มีการปรับปรุงยกระดับพื้นของโรงพิมพ์ ส่วนหลังพิมพ์(Post press) ซ่อมแซมรั้วที่ชำรุด
เสริมความแข็งแรงของโครงสร้างรั้วรอบบริเวณใหม่รวมทั้งปรับปรุงรูปแบบของรั้วรอบโรงพิมพ์ให้สามารถกั้นน้ำได้ในระดับปลอดภัย
โดยอ้างอิงระดับน้ำในปีที่ผ่านมาเป็นเกณฑ์ ในส่วนของอาคารสำนักงานและอาคารผลิต(ประชาชื่น)
ซึ่งเป็นที่ตั้งของแท่นพิมพ์ระบบป้อนม้วนใช้ในการผลิตหนังสือพิมพ์รายวันและนิตยสารนั้น
ได้มีการศึกษาแนวทางในการปรับปรุงระบบ IT Infrastructure ใหม่ โดยกำหนดให้มี DR
Site (Disasters Recovery Site) สำรองแยกออกอีกจุดหนึ่ง
เพื่อรองรับในกรณีที่เกิดปัญหากับระบบคอมพิวเตอร์ที่ติดตั้งอยู่ในอาคารสำนักงาน
ทำให้พนักงานในส่วนต่างๆที่เกี่ยวข้องสามารถเข้าใช้ข้อมูล
ประมวลผลและจัดการการผลิตเพื่อให้กระบวนการต่างๆยังคงดำเนินต่อไปได้
รวมทั้งยังออกแบบระบบให้สามารถรองรับการขยายตัวของข้อมูลที่มีปริมาณเพิ่มมากขึ้นในรูปแบบของการสื่อสารในอนาคต(New
Media)ได้อีกด้วย ในด้านการผลิตสิ่งพิมพ์
ได้จัดซื้อระบบสายพานลำเลียงหนังสือพิมพ์รายวันที่พิมพ์จากเครื่องพิมพ์ยูนิเซ็ท 60
ทดแทนระบบเดิมที่ไม่สามารถจัดหาอะไหล่ในการซ่อมบำรุงได้เนื่องจากการปรับเปลี่ยนเทคโนโลยีที่ของระบบควมพิวเตอร์ควบคุมการทำงาน
โดยเปลี่ยนจากยี่ห้อ Idab Wamac เป็นยี่ห้อ Schur ด้วยงบประมาณค่าใช้จ่ายดำเนินการทั้งสิ้น
10,480,000.-SEK
(ซึ่งเป็นยี่ห้อเดียวกันกับเครื่องสอดและเก็บเล่มหนังสือที่ได้ทำการติดตั้งไปแล้วก่อนหน้าด้วยเหตุผลเดียวกัน)
เป็นผลให้บริษัทฯสามารถลดภาระในการสำรองอะไหล่ซ่อมแซม บำรุงรักษาจากเดิม 3
ยี่ห้อเหลือเพียง 2 ยี่ห้อ ทั้งนี้การปรับปรุงดังกล่าวจะดำเนินการแล้วเสร็จภายในไตรมาส 2 ของปี
2556

ในส่วนของการพัฒนาบุคลากร นอกเหนือจากการประสานงานอย่างต่อเนื่องกับหน่วยงานอื่นๆได้แก่
ศูนย์ฝึกอบรมการพิมพ์แห่งชาติ มหาวิทยาลัยสุโขทัยธรรมาธิราช สมาคมส่งเสริมเทคโนโลยีไทย-ญี่ปุ่น
ในการอบรมและพัฒนาความรู้ความสามารถให้กับพนักงานส่วนต่างๆที่เกี่ยวข้องอย่างเป็นระบบ
ทั้งความรู้พื้นฐานในการปฏิบัติงาน การเพิ่มทักษะในการบริหาร จัดการโดยใช้กิจกรรมต่างๆเช่น
กิจกรรมข้อเสนอแนะ กิจกรรม7ส กิจกรรมไคเซน เพื่อส่งเสริมการปฏิบัติงานแล้ว

ในปี 2555 บริษัทฯได้ส่งตัวแทนเข้าร่วมในคณะอนุกรรมการกำหนดมาตรฐานฝีมือแรงงานแห่งชาติ
สาขาอาชีพช่างพิมพ์ออฟเซต ประเภทป้อนแผ่น
เพื่อให้ข้อเสนอเพิ่มเติมในการทบทวนและปรับปรุงร่างมาตรฐานฝีมือแรงงานแห่งชาติและวิธีทดสอบมาตรฐานฝีมือแรงงานฯระดับ
1
นอกจากนั้นทางฝ่ายผลิตยังได้ส่งพนักงานเดินทางไปดูงานแสดงเทคโนโลยีและเครื่องจักรที่ใช้ในการผลิตสิ่งพิมพ์
Drupa 2012 ณ ประเทศเทศเยอรมัน
เพื่อศึกษาและเตรียมความพร้อมสำหรับการเปลี่ยนแปลงของเทคโนโลยีการผลิตสิ่งพิมพ์ในอนาคต
โดยเฉพาะการผลิตสิ่งพิมพ์ในรูปแบบการพิมพ์ดิจิตอล (Digital Printing)
ซึ่งคาดว่าจะเข้ามามีบทบาทในการผลิตสิ่งพิมพ์มากขึ้น

ด้านความรับผิดชอบต่อสังคมและสิ่งแวดล้อม
บริษัทฯได้ตระหนักถึงผลกระทบต่อสิ่งแวดล้อมอันเกิดจากกระบวนการผลิต
การรักษาสิ่งแวดล้อมจึงถูกกำหนดให้เป็นนโยบาย ”โรงงานสีเขียว”
โดยเริ่มตั้งแต่การคัดเลือกวัสดุในการผลิตที่เป็นมิตรกับสิ่งแวดล้อมได้แก่ กระดาษพิมพ์รีไซเคิล
หมึกพิมพ์ที่ผลิตจากฐานน้ำมันพืช น้ำมันในการทำความสะอาดประเภท Low Aromatic (ต่ำกว่า
1%) การปรับลดขั้นตอนในการผลิตเพื่อลดของเสีย การปรับลดการใช้สารเคมีในการผลิต
รวมทั้งการจัดการของเสียที่เกิดจากการผลิตโดยการรวบรวมและจัดส่งไปบำบัดยังหน่วยงานที่มีหน้าที่รับผิดชอบโดยตรง
เป็นไปตามระเบียบและข้อกำหนดอย่างเคร่งครัด
และบริษัทฯได้ส่งพนักงานระดับวิศวกรและหัวหน้างานเข้าร่วมอบรมและผ่านการทดสอบเป็น”ผู้รับผิดชอบพลังงานอาวุโสด้านปฏิบัติและด้านทฤษฎีไฟฟ้า”
รวมทั้งจัดให้มีสัปดาห์อนุรักษ์พลังงานและความปลอดภัยอย่างต่อเนื่องเป็นปีที่ 6
ทั้งนี้เพื่อรณรงค์และประชาสัมพันธ์ให้เห็นความสำคัญและประโยชน์ของการอนุรักษ์พลังงานและความปลอดภัยในการทำงาน
ซึ่งในปีนี้บริษัทฯได้รับมอบโล่เกียรติคุณระดับก้าวหน้า โครงการปลอดบุหรี่-ขับขี่ปลอดภัย
จากสมาคมพัฒนาคุณภาพสิ่งแวดล้อม(ประเทศไทย)และยังได้รับรางวัล Zero-Accident
Campaign ระดับทองแดง โครงการรณรงค์ลดสถิติอุบัติเหตุจากการทำงานให้เป็นศูนย์
จากกรมสวัสดิการและคุ้มครองแรงงาน กระทรวงแรงงาน เป็นปีที่สองต่อเนื่อง

(2)วัตถุดิบและผู้จำหน่ายวัตถุดิบ(Suppliers)

-ข้อมูลกี่ยวกับวัตถุดิบ

1.กระดาษนิวส์พริ้นท์

จากการปรับตัวของธุรกิจสิ่งพิมพ์ในต่างประเทศเป็นผลให้ปริมาณความต้องการกระดาษนิวส์พริ้นท์ในการผลิตสิ่งพิมพ์โดยรวมมีแนวโน้มลดลง
จึงส่งผลต่อเนื่องกับราคากระดาษในปี2555เฉลี่ยต่ำกว่าปี2554
ประกอบกับบริษัทฯได้ทำการปรับลดปริมาณสำรองกระดาษที่ใช้ในการผลิตให้เหมาะสมกับความต้องการของตลาดและปรับปริมาณการนำเข้าจากต่างประเทศและกระดาษที่ผลิตภายในประเทศให้มีสัดส่วนใกล้เคียงกัน
เพื่อลดค่าใช้จ่ายและย่นระยะเวลาในการส่งมอบ โดยสัดส่วนการใช้กระดาษในประเทศอยู่ที่ร้อยละ
55.5 ส่วนกระดาษที่สั่งซื้อจากต่างประเทศอยู่ที่ร้อยละ 44.5

  ---------------------------- ----------- ------------ ----------- -----------
  รายการ                       2552        2553         2554        2555

  ปริมาณการซื้อกระดาษ (ตัน)        11,128      11,163       11,065      10,118

  ปริมาณการใช้กระดาษ (ตัน)        11,757.42   11,639.043   11,846.8    10,917

  ราคาถัวเฉลี่ยที่ซื้อกระดาษ (USA.)/  540         618          653.12      594.90
  ตัน                                                                
  ---------------------------- ----------- ------------ ----------- -----------

2. หมึกพิมพ์

จากราคาน้ำมัน ซึ่งเป็นส่วนประกอบหลักในการผลิตหมึกพิมพ์มีการปรับตัวสูงขึ้นอย่างต่อเนื่องในปี
2554 จึงมีผลกรกระทบกับราคาหมึกพิมพ์โดยตรง
ทำให้ค่าใช้จ่ายในการจัดซื้อหมึกพิมพ์เพิ่มขึ้นเมื่อเทียบกับปีที่ 2553 ผ่านมา
โดยเฉพาะหมึกพิมพ์ฐานน้ำมันพืชที่บริษัทฯมีนโยบายในการปรับการผลิตให้เป็นมิตรต่อสิ่งแวดล้อมมาตั้งแต่ปี
2552
แม้ว่าบริษัทจะกระจายความเสี่ยงโดยการใช้หมึกพิมพ์ที่ผลิตภายในประเทศคู่กับหมึกพิมพ์ที่ผลิตจากต่างประเทศก็ตาม

3. วัสดุพิมพ์ประเภทอื่นๆ

วัสดุพิมพ์ส่วนใหญ่มีการปรับราคาสูงขึ้นสอดคล้องกับราคาน้ำมัน
ประกอบกับการเกิดเหตุการณ์น้ำท่วมครั้งใหญ่ในประเทศเป็นเวลานานกว่าหนึ่งเดือน
แต่ด้วยการบริหารจัดการระบบการสั่งซื้อและสำรองวัสดุพิมพ์จากผู้จำหน่ายให้เพียงพอต่อปริมาณความต้องการ
เพื่อป้องกันผลกระทบที่อาจเกิดขึ้นในการผลิตและการส่งมอบที่ไม่สามารถทำได้ปกติ
จึงทำให้บริษัทฯไม่ได้รับผลกระทบสามารถผลิตสิ่งพิมพ์ออกสู่ตลาดได้อย่างต่อเนื่อง

( 3) ขั้นตอนและเทคโนโลยีการผลิต

บริษัทฯ จะเป็นผู้ดำเนินการผลิตหนังสือพิมพ์มติชนรายวันและ ข่าวสด
ซึ่งมีกระบวนการผลิตสิ่งพิมพ์มีขั้นตอนดังต่อไปนี้

1.
กองบรรณาธิการแต่ละกองจะแบ่งนักข่าวตามสายข่าวที่กำหนดขึ้นแต่ละสายมีหัวหน้ารับผิดชอบในการสั่ง

ประเด็นแก่นักข่าว ทุก ๆ วันจะมีการประชุมเพื่อคัดเลือกข่าวลงตีพิมพ์

2.
เมื่อคัดเลือกข่าวประจำวันได้แล้วหัวหน้าข่าวแต่ละสายมีหน้าที่ส่งเนื้อหาของตนแก่บรรณาธิกรข่าวเพื่อจัด

เข้าหน้า
การส่งเนื้อหานี้จะกระทำโดยการป้อนข้อมูลที่เกี่ยวข้องทั้งหมดเข้าไปในเครื่องคอมพิวเตอร์ในรูป

ของไฟล์ข้อมูล

3. บรรณาธิกรข่าว ทำหน้าที่รับข้อมูลข่าวจากโต๊ะข่าว
แล้วนำมาออกแบบจัดหน้าในเครื่องคอมพิวเตอร์

รวมทั้งการกำหนดข้อความพาดหัวข่าว , กำหนดตำแหน่งภาพ ขนาดและแบบตัวอักษร

4. ภาพที่ต้องใช้ประกอบในแต่ละหน้า
ได้มีการนำกล้องถ่ายรูปดิจิตอลเข้ามาใช้ในงานข่าวทำให้สามารถลด

ขั้นตอนและเวลาได้กว่าเดิม โดยอยู่ในรูปของไฟล์ภาพ (Image File)
สะดวกต่อการนำมาใช้ในการประกอบ

จัดหน้าด้วยเครื่องคอมพิวเตอร์ต่อไป

5. ในการออกแบบจัดหน้าแต่ละครั้งของบรรณาธิกร
จะต้องประสานงานกับฝ่ายโฆษณาเพื่อตรวจสอบขนาด

และตำแหน่งของโฆษณาในหน้านั้น ๆ

6. เมื่อบรรณาธิกรข่าวจัดข้อมูล ภาพทุกอย่างลงหน้าหนังสือเรียบร้อยแล้ว
จะส่งสัญญาณข้อมูลหน้าหนังสือ

นั้นๆไปยังส่วนงานกองพิมพ์สีเพื่อทำการประกอบกับข้อมูลที่ได้จากงานโฆษณาสำหรับหน้าที่มีโฆษณาระบุ

อยู่ รวมทั้งองค์ประกอบต่างๆที่เกี่ยวข้อง เช่น วันที่ เลขหน้า ฉบับที่ ราคา
จากนั้นจะส่งสัญญาณข้อมูลทั้งหมด

ไปยังเครื่องทำแม่พิมพ์ระบบดิจิตอล(Computer to Plate)
เพื่อแปลงข้อมูลคอมพิวเตอร์ลงบนแม่พิมพ์(Plate)

จัดเตรียมส่งไปยังแท่นพิมพ์ต่อไป

7. แท่นพิมพ์ จะพิมพ์งานตามลำดับงานที่ได้รับมอบหมายจากแผนการผลิต ตามแต่ละชนิดของหนังสือ
ซึ่งจะ

กำหนดรูปแบบของการผลิตที่แตกต่างกันออกไป รวมถึงจำนวนยอดพิมพ์

8. หนังสือที่ได้รับการผลิตจนเสร็จสิ้นขบวนการทุกขั้นตอน
จนเป็นหนังสือพิมพ์รายวันหรือนิตยสารสมบูรณ์

แล้ว จะถูกส่งต่อไปยัง บริษัท งานดี จำกัด เพื่อส่งออกไปจำหน่ายตามสายที่กำหนด

สำหรับหน่วยงานที่เกี่ยวข้องในขั้นตอนการผลิตมีดังต่อไปนี้

1. กองบรรณาธิการ ประกอบด้วย

- บรรณาธิการบริหาร บรรณาธิกรข่าว หัวหน้าข่าวแต่ละสายและนักข่าว

- บรรณาธิกรข่าว ศิลปกรรม และพิสูจน์อักษร

2. ฝ่ายโฆษณา ประกอบด้วย

- พนักงานขายโฆษณา แทรฟฟิกโฆษณา

3. กองพิมพ์สี ประกอบด้วย

- พนักงานควบคุมระบบเตรียมพิมพ์ด้วยคอมพิวเตอร์

- พนักงานควบคุมเครื่องทำแม่พิมพ์ระบบดิจิตอล (Computer to Plate)

4. แผนกพิมพ์ ประกอบด้วย

- ช่างพิมพ์และแท่นพิมพ์ 4/2

- ช่างพิมพ์และแท่นพิมพ์ 2/2

- ช่างพิมพ์และแท่นพิมพ์ Uniset

- แผนกซ่อมบำรุงไฟฟ้า ,เครื่องกล สังกัด กองโรงงาน และ กองคลังกระดาษจะ

ประสานงานร่วมกับแผนกนี้

5. แผนกสอด - เย็บเล่ม ประกอบด้วย

- ช่างควบคุมเครื่องและเครื่องสอด Muller Martini

- ช่างควบคุมเครื่องและเครื่องสอด Schur

6. บริษัท งานดี จำกัดทำหน้าที่จัดส่งหนังสือออกจำหน่ายทั่วประเทศ

  เน้นการประสานงานระหว่างหน่วยงานที่เกี่ยวข้อง ได้แก่ ฝ่ายโฆษณา และฝ่ายผลิต เป็นผลให้

การรับงานโฆษณาในรูปแบบต่างๆสามารถตอบสนองตรงกับความต้องการของลูกค้า
ในด้านการประสานงานระหว่างกองบรรณาธิการ, ฝ่ายผลิต และ การจัดจำหน่าย
เป็นไปอย่างมีประสิทธิผล ทำให้เวลาที่ใช้ในการ ผลิต /
จัดจำหน่ายโดยรวมสามารถตอบสนองต่อความต้องการของตลาดทั้งใน ก.ท.ม. และ ต่างจังหวัด
การนำเสนอข่าวเป็นไปอย่างถูกต้องรวดเร็วทันต่อเหตุการณ์

การจำหน่ายและช่องทางการจำหน่าย

ช่องทางจำหน่ายหลักยังคงเหมือนเดิมคือ จำหน่ายผ่านตัวแทนจำหน่ายที่มีอยู่ทั่วประเทศ
โดยขนส่งสินค้าทางเครื่องบินและรถยนต์ เน้นเรื่องการนำส่งสินค้าแก่ผู้แทนจำหน่าย รวดเร็ว
ทันเวลา ซึ่งสามารถรักษาเวลาการขนส่งได้ดี
ส่งผลต่อการกระจายสินค้าในต่างอำเภอของแต่ละจังหวัดได้ดี

1. ช่องทางการจำหน่ายและการจัดส่ง

การจำหน่ายสื่อสิ่งพิมพ์ของบริษัทเป็นการจำหน่ายผ่านตัวแทนจำหน่ายทั้งหมด มีบริษัท งานดี จำกัด
ซึ่งเป็นบริษัทย่อย เป็นผู้จัดจำหน่ายแต่เพียงผู้เดียว โดยที่บริษัท งานดีจำกัด คิดรายได้ค่าจัดการ
ร้อยละ 40 จากรายได้การขายทั้งหมด

บริษัท มติชน จำกัด (มหาชน) -------> บริษัท งานดี จำกัด --------> เอเย่นต์
--------> ซับเอเย่นต์ -------> ผู้ซื้อ (ร้านค้า)

การจัดส่งหนังสือพิมพ์และนิตยสารให้กับตัวแทนจำหน่ายต่างๆทั่วประเทศนั้นใช้วิธีการขนส่งทางรถยนต์และจัดส่งทางเครื่องบินไปในพื้นที่ที่มีสนามบินและมีเที่ยวบินช่วงเช้า
ปัจจุบันบริษัทได้พัฒนาระบบการขนส่งให้มีประสิทธิภาพขึ้น สามารถจัดส่งได้ครอบคลุมทั่วประเทศ
ไปถึงทุกพื้นที่ได้ทันคู่แข่งขัน โดยใช้เครื่องบิน รถขนส่งเป็นรถ 6 ล้อ รถตู้และรถกระบะ
วิ่งส่งหนังสือทุกจังหวัด

2 . ลักษณะของลูกค้า

- ลักษณะของลูกค้าและความสัมพันธ์ระหว่างลูกค้ากับบริษัท หรือ บริษัทย่อย

1. ผู้อ่าน

ลูกค้าที่ซื้อหนังสือพิมพ์หรือนิตยสารของบริษัท จากแผงและร้านหนังสือทั่วไป
ถือเป็นลูกค้าหลักที่ทำรายได้ให้แก่บริษัท
นอกจากนี้ยังมีผู้อ่านที่บอกรับการเป็นสมาชิกจากการสั่งซื้อทางไปรษณีย์ ทางอินเตอร์เน็ต
และซื้อสดจากการออกร้านจำหน่ายตลอดทั้งปีของฝ่ายขายพิเศษ

จากการสำรวจลักษณะของผู้อ่านสื่อสิ่งพิมพ์ในเครือ พบว่ากลุ่มผู้อ่านครอบคลุมทุกวัยและทุกอาชีพ
ส่วนใหญ่มีตำแหน่งหน้าที่การงานมั่นคงมีกำลังซื้อ เนื่องจากผลิตภัณฑ์สิ่งพิมพ์ในเครือมีหลากหลายแนว
และมีการกระจายสินค้าอย่างทั่วถึงจึงทำให้กลุ่มผู้อ่านสิ่งพิมพ์ต่างๆของบริษัทครอบคลุมทั่วประเทศ

2. ลูกค้าจำหน่ายหนังสือพิมพ์และสิ่งพิมพ์

ตัวแทนจำหน่ายทั้งในเขตกรุงเทพมหานครและต่างจังหวัดที่รับสื่อสิ่งพิมพ์จากบริษัท งานดี จำกัด
ไปจัดจำหน่ายมีประมาณ 700 ราย แบ่งเป็นตัวแทนจำหน่ายรายใหญ่ประมาณ 100 ราย
ในจำนวนตัวแทนรายใหญ่ทั้ง 100 ราย
ในจำนวนนี้กว่าครึ่งเป็นลูกค้าที่จำหน่ายหนังสือพิมพ์และสิ่งพิมพ์ของบริษัทมานานตั้งแต่ปีแรกที่มีการออกสินค้า
ทั้งยังเป็นลูกค้าที่มีฐานะการเงินมั่นคงและมีความสัมพันธ์อันดียิ่งกับบริษัท

3. ลูกค้าโฆษณา

- รายชื่อลูกค้ารายใหญ่ของบริษัท มูลค่าการจำหน่าย และสัดส่วนของมูลค่าการจำหน่าย

บริษัทฯ มีลูกค้ารายใหญ่ซึ่งเป็นผู้จัดจำหน่ายหนังสือทุกฉบับในเครือของมติชน คือ บริษัท งานดี จำกัด
เพียงบริษัทเดียว

บริษัท ไม่มีลูกค้ารายใดที่มียอดซื้อโฆษณาสูงเกินร้อยละ 10 ของยอดโฆษณาทั้งหมด
ลูกค้าโฆษณาที่ให้การสนับสนุนรายใหญ่ ส่วนใหญ่เป็นบริษัทโฆษณา ได้แก่ Media Intelligence ,
Media Palette (Dentsu) MindShare , Starcom , Carat , Brand Connections ,
Optimum Media Direction , Media Edge , Matchbox , Dai-Ichi สัดส่วนประมาณ
30 % ของรายได้โฆษณา